钦定古今图书集成/历象汇编/乾象典/第091卷 > 《瑶华》〈雪〉张雨
## 钦定古今图书集成/历象汇编/乾象典/第091卷 > 《瑶华》〈雪〉张雨

筛冰为雾，屑玉成尘，借阿姨风力。千岩竞秀，怎一夜、
换作连城之璧。先生闭户，怪日短、寒驹催隙。想平沙、
鸿爪成行，却似醉时书迹。　未随埋没双尖，便淡扫
蛾眉，与𩰚春色。裁诗白战，驴背上、驼取灞桥吟客。撚
须自笑，尽未让、诸峰头白。看洗出宫柳梢头，已借淡
黄涂额。